CELEX: C2006/326/29
Language: sl
Date: 2006-12-30 00:00:00
Title: Zadeva C-250/05: Sodba Sodišča (drugi senat) z dne 26. oktobra 2006 (predlog za sprejetje predhodne odločbe Hessisches Finanzgericht, Kassel — Nemčija) — Turbon International GmbH, kot univerzalni pravni naslednik Kores Nordic Deutschland GmbH, proti Oberfinanzdirektion Koblenz (Skupna carinska tarifa — Tarifne številke — Uvrstitev črnilnih kartuš, ki so združljive s tiskalniki znamke Epson Stylus Color, v kombinirano nomenklaturo — Črnila (tarifna številka 3215) — Deli in pribor za stroje iz tarifne številke 8471 (tarifna številka 8473)

30.12.2006   
            
            
               SL
            
            
               Uradni list Evropske unije
            
            
               C 326/15
            
         Sodba Sodišča (drugi senat) z dne 26. oktobra 2006 (predlog za sprejetje predhodne odločbe Hessisches Finanzgericht, Kassel — Nemčija) — Turbon International GmbH, kot univerzalni pravni naslednik Kores Nordic Deutschland GmbH, proti Oberfinanzdirektion Koblenz
   (Zadeva C-250/05) (1)
   
   (Skupna carinska tarifa - Tarifne številke - Uvrstitev črnilnih kartuš, ki so združljive s tiskalniki znamke Epson Stylus Color, v kombinirano nomenklaturo - Črnila (tarifna številka 3215) - Deli in pribor za stroje iz tarifne številke 8471 (tarifna številka 8473)
   (2006/C 326/29)
   Jezik postopka: nemščina
   Predložitveno sodišče
   Hessisches Finanzgericht, Kassel
   Stranki v postopku v glavni stvari
   
      Tožeča stranka: Turbon International GmbH, kot univerzalni pravni naslednik Kores Nordic Deutschland GmbH
   
      Tožena stranka: Oberfinanzdirektion Koblenz
   Predmet
   Predlog za sprejetje predhodne odločbe — Hessisches Finanzgericht — Razlaga Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, str. 1) — Številke 3215 90 80 (Tiskarska črnila barve, tuši in črnila za pisanje ali risanje in druga črnila) in številka 8473 (Deli in pribor za stroje iz tar. št. 8471, torej stroji za avtomatsko obdelavo podatkov in njihove enote) — Kaseta s črnilom.
   Izrek
   Prilogo I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi, kot je bila spremenjena z Uredbo Komisije (ES) št. 1734/96 z dne 9. septembra 1996, je treba razlagati tako, da se črnilno kartušo brez integrirane tiskalne glave, ki sestoji iz plastičnega ohišja, pene, kovinske mrežice, tesnil, tesnilnega traku, etikete, črnila in ovojnine in ki se lahko, kolikor se nanaša tako na kartušo kot tudi na črnilo, uporabi izključno v tiskalniku, ki ima enake lastnosti kot brizgalni tiskalniki znamke Epson Stylus Color, uvrsti v tarifno podštevilko 3215 90 80 kombinirane nomenklature.
   
      (1)  UL C 217, 3.9.2005.